**15-JOG/42-…./2018.**

***Vállalkozási szerződés***

***„Épületbontások, tereprendezés”***

amely létrejött egyrészről az:

**Oroszlány Város Önkormányzata** (2840 Oroszlány, Rákóczi Ferenc út. 78., bankszámla száma: 12028003-00254374-00100004; adószáma: 15729631-2-11; képviseli: Lazók Zoltán polgármester) **mint megrendelő** (a továbbiakban: Megrendelő),

másrészről a:

**…………………………………** (székhelye: ……………., bankszámla száma: …………………; adószáma: …………………; cégjegyzékszáma: ………………; képviseli: ……………….), **mint vállalkozó** (a továbbiakban Vállalkozó) között az alábbiak szerint:

**I. Előzmények**

I.1. Oroszlány Város Önkormányzata mint ajánlatkérő „***„Épületbontások, tereprendezés”*** tárgyban, a közbeszerzésekről szóló 2015. évi CXLIII. törvény (a továbbiakban: Kbt.) 117. § szerinti tárgyalásos közbeszerzési eljárást folytatott le. Az eljárást megindító felhívás K.É. 5099/2018. számon, 2018. április . napján jelent meg a Közbeszerzési Értesítőben.

I.2. Az eljárás során a …………………….. az eljárást megindító felhívásban és a dokumentációban foglaltaknak megfelelően érvényes ajánlatot tett. A Közbeszerzési Munkacsoport …./2018. (…..) számú határozatával a ………………………………. az eljárás nyertesének nyilvánította.

I.3. Felek az eljárást megindító felhívás és a Közbeszerzési dokumentumok, valamint az ajánlat tárgyalás befejezésekor érvényes tartalma alapján az alábbi szerződést kötik:

**II. A szerződés tárgya**

II.1.Megrendelő a jelen szerződés aláírásával megrendeli Vállalkozótól a jelen szerződés I. pontjában írt közbeszerzési eljárás tárgya szerinti, azaz**épületbontás és tereprendezés tárgyúkivitelezési munkálatait.**

II.2. Vállalkozó a jelen szerződés aláírásával vállalja, hogy a Megrendelő által igényelt és a jelen szerződés II.1. pontjában meghatározott kivitelezési munkát szakszerűen ellátja.

II.3. **Vállalkozó részletes feladata:**

Épületbontások és tereprendezés kivitelezése az Oroszlány 080 Hrsz-ú ingatlan területén.

A beruházás **részletes tartalmát** a közbeszerzési dokumentáció műszaki leírás része tartalmazza.

**A műszaki tartalom rövid összefoglalása:**

Vállalkozó feladata 2 db épület elbontása, a bontott anyag telekhatáron belüli anyagtípusonként különválogatott elhelyezésével. A bontási feladat a volt Trafóház és a volt Kazánház épületének elbontását jelenti a kiadott bontási tervdokumentációban szereplő leírásoknak megfelelően.

Kazánház:

A részben alápincézett - földszint - emelet - kis alapterületen II. emelet tagozódású lapostetős építmény.

Alapterülete 12,63x19,43 m.

Beépített alapterület: 241 m2

Hasznos alapterület:

pinceszint 43 m2 (belmagasság 2,25, 2,77 m)

földszint 190 m2 (belmagasság 2,50 m)

emelet 220 m2 (belmagasság 5,70 és 2,70 m)

galéria 72 m2 (belmagasság 3,20 m)

összesen: 525 m2

Építménymagasság: 9,66 m

Trafóház:

Alapterülete 26,6 x 19,31 m

Legnagyobb magasság:8,52 m

Hasznos alapterület földszinten: 274,39 m2

Beépített alapterület: 502,64 m2

Építménymagasság: 6,66 m2

A aknagépház épületének kitöltő falazata bontásakor az alábbi mennyiségeket kérjük figyelembe venni:

A K-i és a Ny-i oldalakon 72m2 téglakitöltő falazat bontását szükséges elvégezni a kitöltőfalazat anyagának kifagyásából eredő törmelékpotyogás elhárítása érdekében. A bontási munkálatok során a kibontott fém a vállalkozó tulajdonába kerül, annak elszállításáért, hasznosításáért ettől kezdődően a vállalkozó felelős. A vállalkozó a kibontott fém értékét ajánlatában előzetes becslése alapján figyelembe veszi árajánlatát ennek fényében tette meg.

A pontos kibontandó építési törmelékmennyiség és az elszállítandó hulladék mennyiségének meghatározása az ajánlattevő feladata, árajánlatát a helyszíni bejáráson tapasztaltak ill. a saját számításaira figyelemmel határozza meg. Az eljárás keretében átalányáras szerződés kerül megkötésre, a nyertes ajánlattevő teljeskörűségi nyilatkozatot tesz az árajánlatában foglaltakra tekintettel.

**A teljesítés helye: 2840 Oroszlány, Haraszthegy, 080 Hrsz.**

Vállalkozó a kivitelezést az építőipari kivitelezési tevékenységről szóló **191/2009. (IX. 15.) Kormányrendelet** szerint végzi.

Vállalkozó rendelkezik a 439/2012. (XII. 29.) Korm. rendelet szerinti hulladékszállítási és hulladékkezelési tevékenység végzésére vonatkozó engedéllyel valamint a veszélyes hulladékok tekintetében elvi befogadó nyilatkozattal. Ehhez kapcsolódóan ezen jogosultságok igazolását az ajánlatának részeként becsatolta.

Vállalkozó felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről, a hulladékok rendszeres elszállításáról.

Megrendelő köteles a munkaterületet rendszeresen ellenőrizni, az eltakarásra kerülő munkarészeket a Vállalkozó előzetes jelzése alapján szemrevételezni és észrevételeit legalább 8 naponként az Építési naplóban rögzíteni. A bejegyzés elmulasztása, illetve a Vállalkozó által tett észrevétel válasz nélkül hagyása a naplóbejegyzés tudomásul vételét jelenti.

Vállalkozó köteles az eltakarásra kerülő munkarészeket Megrendelőnek bemutatni és Megrendelőt az eltakarásról naplóbejegyzés útján vagy email-en legkésőbb 3 nappal korábban értesíteni.

Vállalkozó köteles a beépített anyagok és a beépítés minőségét igazolni és azt a kivitelezési munka során folyamatosan dokumentálni a Megrendelő számára.

A munka minőségének meghatározására a műszaki terv, a szerződéskötés időpontjában hatályos rendeletek, valamint a nemzeti szabványok és műszaki előírások szolgálnak.

**II.4. A szerződés időtartama:**

Munkaterület átadás: a munkaterület a szerződéskötést követően rendelkezésre áll.

* Szerződés **teljesítési határideje**:

**a kivitelezés teljes körű befejezésének határnapja, teljesítési véghatáridő: 2018. május 18.**

**III. szerződés teljesítésében részt vevő személyek, szervezetek**

III.1. A szerződést a nyertes ajánlattevőként szerződő félnek kell teljesítenie.

III.2. A szerződés teljesítésébe a Vállalkozó kizárólag az ajánlatában megjelölt részfeladatokra, és körben vonhat be alvállalkozót. A Kbt. 138. § (1) bekezdése értelmében Építési beruházás esetén

az alvállalkozói teljesítés összesített aránya nem haladhatja meg a szerződés értékének 65%-át. Az alvállalkozóknak a szerződés teljesítésében való részvétele arányát az határozza meg, hogy milyen arányban részesülnek a szerződés általános forgalmi adó nélkül számított ellenértékéből. A Kbt. 138. (5) bekezdése értelmében építési beruházás esetén a teljesítésben részt vevő alvállalkozó nem vehet igénybe az alvállalkozói szerződés értékének 65%-át meghaladó mértékben további közreműködőt.

III.3. Amennyiben a szerződés teljesítése során a megjelölt alvállalkozó személyében változás következne be a szerződéskötéskor előre nem látható ok miatt bekövetkezett lényeges körülmény miatt, az új alvállalkozó személyét illetően Vállalkozó előzetesen egyeztetni köteles a Megrendelővel, és kizárólag az ajánlattételi felhívásban és közbeszerzési dokumentumokban szereplő előírásoknak ugyancsak megfelelő – a Megrendelő által jóváhagyott – alvállalkozó vonható be.

III.4. Vállalkozó a szerződés teljesítése során köteles biztosítani a jelen szerződés „Előzmények” című részében hivatkozott közbeszerzési eljárás során a szakmai alkalmasság körében igazolt, a Vállalkozó ajánlatában bemutatott szakember személyes közreműködését. E szakember helyettesítéséhez a Megrendelő előzetes írásos hozzájárulása szükséges. A helyettesítésre csak abban az esetben kerülhet sor, ha az újonnan bevont szakember megfelel a közbeszerzési eljárásban előírt, az adott pozícióra irányadó alkalmassági követelményeknek.

III.5. Felek rögzítik, hogy Vállalkozó az általa bármilyen módon igénybe vett Alvállalkozó teljesítéséért úgy felel, mintha maga teljesített volna.

1. **Szerződést biztosító mellékkötelezettségek:**

**IV.1. késedelmi kötbér:** a naponta a nettó vállalkozói díj 1 %-a,

A késedelmi kötbér összege: legfeljebb a nettó vállalkozói díj 20 %-a.

A kötbér összegéről a Megrendelő a késedelem megszűnésekor, legkésőbb azonban a teljesítési határidő lejártát követő 20. napon állít ki számlát, melyet a Vállalkozó 8 napon belül köteles a Megrendelő részére, a Megrendelő bankszámlájára történő átutalással megfizetni. Vagy külön a kötbérre vonatkozó számla kiállítása helyett a Vállalkozóval történő megállapodás alapján történik a kötbér megfizetése.

**Amennyiben Vállalkozó a szerződés részét képező megvalósítási ütemtervtől jelentősen eltér** (azaz a tervezethez képest a munkálatokban **15 napnál** hosszabb csúszás következik be), **Megrendelő jogosult a szerződést azonnali hatállyal rendkívüli felmondással megszüntetni és a munkát mással elvégeztetni**, illetve meghiúsulási kötbért követelni, továbbá kártérítési igényt érvényesíteni.

A kötbér kifizetése nem érinti a Megrendelő azon jogát, hogy a Vállalkozótól a szerződésszegéssel okozott és a kötbér összegével nem fedezett kárának megtérítését követelje.

**IV.2. meghiúsulási kötbér a nettó vállalkozói díj 20%-a.**

**IV.3. Jótállás**

Vállalkozó a szerződésben foglalt valamennyi munkára 12 hónap teljes körű jótállást vállal.

**Jótállási biztosíték:**

A Kbt. 134. § (3) bekezdése alapján a szerződés hibás teljesítésével kapcsolatos jótállási igények biztosítékaként (jótállási biztosíték) a szerződés szerinti, tartalékkeret és áfa nélkül számított **ellenszolgáltatás 3 %-ának megfelelő biztosíték kerül kikötésre**.

**A jótállási biztosíték formája:** A Vállalkozó a Jótállási biztosítékot a Kbt. 134. § (4) bekezdése értelmében a jótállási kötelezettség kezdetének időpontjában, azaz a teljesítésigazolás kiadásának (sikeres és hiánytalan műszaki átadás-átvételt igazoló átadás-átvételi igazolás kiadásának) napján köteles rendelkezésre bocsátani.

Vállalkozó az ajánlatában nyilatkozzon arról, hogy a Kbt. 134. § (5) bekezdése szerint a jótállási biztosítékot határidőre a Megrendelő rendelkezésére bocsátja.

A Kbt. 134. § (6) bekezdés a) pontja alapján a biztosíték kikötése vonatkozásában az ajánlatkérő a közbeszerzési dokumentumokban előírja, hogy a biztosítékok az ajánlattevőként szerződő fél

választása szerint nyújthatóak:

* óvadékként az előírt pénzösszegnek az ajánlatkérőként szerződő fél fizetési számlájára történő befizetésével, átutalásával,
* pénzügyi intézmény vagy biztosító által vállalt garancia vagy készfizető kezesség biztosításával,
* vagy biztosítási szerződés alapján kiállított - készfizető kezességvállalást tartalmazó - kötelezvénnyel.

Jótállási Biztosíték felszabadítása: A Jótállási időszak végén a Felek helyszíni bejárást tartanak, és megállapításaikat jegyzőkönyvben rögzítik. A rögzített hibák/felmerülő problémák kijavítása után, illetve a jegyzőkönyvben foglalt megállapodásnak megfelelően a Jótállási biztosítékot Megrendelő részben, vagy egészben felszabadítja.

A Vállalkozó által kivitelezett munkákra Vállalkozó **a jótállási időn kívül** a jogszabályi rendelkezések szerinti **szavatosságot vállalja**.

IV.5.2. A Jótállási időszakon belül a Vállalkozó a Megrendelő által jelzett, a hibás teljesítéssel összefüggő munkarészek / felmerülő egyéb hiányosságok kijavítását, - amennyiben az időjárás a javítási technológia alkalmazását lehetővé teszi - 15 napon belül köteles megkezdeni és a műszakilag indokolt időtartamon belül befejezni. Ellenkező esetben Megrendelő jogosult - a Vállalkozó értesítésével - a munkát mással elvégeztetni a Jótállási Biztosíték terhére.

**V. Átadás-átvételi eljárás**

V.1. A Vállalkozó készre jelentése alapján a Megrendelő átadás-átvételi eljárást tűz ki legkésőbb a kivitelezés befejezési határidejére az érintettek meghívásával. A Vállalkozó a készre jelentést – várható késedelem esetén annak írásbeli előrejelzését – a határidő napját megelőző 5. napig köteles eljuttatni a Megrendelőhöz.

V.2. A jelen szerződés szerinti munkák elvégzését követően az átadási dokumentáció része:

* Megvalósulási dokumentáció átadása a Megrendelőnek 1 papír alapú példányban (benne a felhasznált anyagok dokumentumaival, vizsgálati eredményekkel, szükséges minősítő iratokkal, nyilatkozatokkal, stb.) és 1 elektronikus példányban történik.
* A teljesítés feltétele a munkaterület üzemeltetésre alkalmas állapotban történő visszavétele (deponált anyag megfelelő elhatárolásával) az elvárt dokumentumokkal együtt. A garanciális időszakra a jótállási biztosíték létesítéséről szóló okirat átadása a Megrendelő számára a teljesítésigazolás kiadásának és a számla benyújthatóságának feltétele.

V.3. A Megrendelő kapcsolattartó képviselője:

Az Önkormányzat részéről:

Bartalus László osztályvezető

email: [bartalus.laszlo@oroszlany.hu](mailto:bartalus.laszlo@oroszlany.hu)

tel: 20/264-94-32

cím: Polgármesteri Hivatal, 2840 Oroszlány, Rákóczi F. u. 78.

Kovács Gábor Ferenc környezetvédelmi referens

email: [kovacs.gabor.ferenc@oroszlany.hu](mailto:kovacs.gabor.ferenc@oroszlany.hu)

tel: 20/316-91-25

cím: Polgármesteri Hivatal, 2840 Oroszlány, Rákóczi F. u. 78

V.4. Vállalkozó képviselője:

Vállalkozó felelős műszaki vezetője MV-É területen (Magasépítési építmények műszaki vezetői szakterület):

név: ……………..

cím: ………………

jogosultság: …………………

mobil: …………., e-mail: ………………………

gyakorlati ideje: …. év

**VI. Pénzügyi feltételek:**

**VI.1.** **Az ellenszolgáltatás összege:**

Ajánlatkérő az ajánlati árat a műszaki dokumentáció részét képező **költségvetés kiírás alapján** kéri megadni. Kérjük az ajánlattevőket, hogy a költségvetési kiírásban szerepeltessenek minden, a terven szereplő műszaki tartalomhoz, illetve a megvalósításhoz, rendeltetésszerű használatba vételhez szükséges költséget!

|  |  |  |  |
| --- | --- | --- | --- |
| **munka megnevezése** | **nettó díj** | **ÁFA** | **bruttó díj** |
| Streetball pálya kivitelezése a látvány-csapatsportágak Tao támogatási rendszere keretében |  |  |  |
|  |  |  |  |

Opció: A bontott és nem veszélyesnek minősülő anyag helyszíni darálása. A helyszínen szétválogatott, deponálandó bontott anyag darálásának díja.

|  |  |  |  |
| --- | --- | --- | --- |
| **munka megnevezése** | **nettó díj** | **ÁFA** | **bruttó díj** |
| Épületbontások során keletkezett és elszállításra nem kerülő bontott anyag helyszíni darálása |  |  |  |
|  |  |  |  |

**Teljességi nyilatkozat:**

Vállalkozó nyilatkozik, hogy a fenti ajánlati árat **Streetball pálya kivitelezése a látvány-csapatsportágak Tao támogatási rendszere keretében tárgyú beruházás - dokumentációban foglalt tartalommal történő megvalósításához**, rendeltetésszerű használatba vételéhez szükséges **minden költségre figyelemmel tette**.

**VI.2**. Nyertes ajánlattevő a Kbt. 135. § (7) bekezdése szerint kötelezően biztosítandó mérték (a vállalkozói díj nettó 5 %-a) szerinti előleg igénylésére jogosult.

**Vállalkozó a következő számlák benyújtására jogosult:**

**Végszámla**: teljes készültségnél. A végszámla benyújtására a hiánymentes átadás-átvételi eljárást igazoló átadás-átvételi jegyzőkönyv és dokumentáció mindkét fél általi aláírását és elfogadását követően van lehetőség.

A 322/2015. (X. 30.) Korm. rendelet 32/A.§-ai alapján:

Az ajánlatkérőként szerződő fél, ha az ajánlattevőként szerződő fél a teljesítéshez alvállalkozót vesz igénybe, a Ptk. 6:130. § (1)-(2) bekezdésétől eltérően a következő szabályok szerint köteles az ellenszolgáltatást teljesíteni:

a) az ajánlattevőként szerződő felek legkésőbb a teljesítés elismerésének időpontjáig kötelesek

nyilatkozatot tenni az ajánlatkérőnek, hogy közülük melyik mekkora összegre jogosult az ellenszolgáltatásból;

b) az összes ajánlattevőként szerződő fél legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat,

hogy állítsák ki ezen számláikat;

c) az ajánlattevőként szerződő felek mindegyike a teljesítés elismerését követően állítja ki számláját, a számlában részletezve az alvállalkozói teljesítés, valamint az ajánlattevői teljesítés mértékét;

d) a c) pont szerint a számlában feltüntetett alvállalkozói teljesítés ellenértékét az ajánlatkérőként szerződő fél − európai uniós támogatás esetén szállítói kifizetés során a kifizetésre köteles szervezet − tizenöt napon belül átutalja az ajánlattevőknek;

e) az ajánlattevőként szerződő fél haladéktalanul kiegyenlíti az alvállalkozók számláit, vagy az alvállalkozóval kötött szerződésben foglaltak szerint az alvállalkozói díj egy részét visszatartja;

f) az ajánlattevőként szerződő felek átadják az e) pont szerinti átutalások igazolásainak másolatait;

g) az ajánlattevőként szerződő felek által benyújtott számlában megjelölt, fővállalkozói teljesítés ellenértékét az ajánlatkérőként szerződő fél − európai uniós támogatás esetén szállítói kifizetés során a kifizetésre köteles szervezet − tizenöt napon belül átutalja az ajánlattevőként szerződő feleknek;

h) ha az ajánlattevőként szerződő felek valamelyike az e) vagy az f) pont szerinti kötelezettségét nem teljesíti, az ellenszolgáltatás fennmaradó részét az ajánlatkérő (vagy a kifizetésre köteles szervezet) őrzi, és az akkor illeti meg az ajánlattevőt, ha az ajánlatkérő részére igazolja, hogy az e) vagy az f) pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult az ajánlattevő által a b) pont szerint bejelentett összegre vagy annak egy részére;

i) részben vagy egészben európai uniós támogatásból megvalósított közbeszerzés esetén a d)

pont szerinti határidő harminc nap.

A 322/2015. (X. 30.) Korm. rendelet 32/B. §-a alapján: A 32/A. § (1) bekezdés rendelkezéseinek alkalmazása során a havonta nettó módon számított 200 000 forintot meghaladó kifizetésnél ajánlattevő az igénybe vett alvállalkozónak a teljesítésért - visszatartási kötelezettség nélkül - abban az esetben fizethet, ha

a) az alvállalkozó az ajánlattevő rendelkezésére bocsát a tényleges kifizetés időpontjától számított 30 napnál nem régebbi nemleges adóigazolást,

b) az alvállalkozó a kifizetés időpontjában szerepel a köztartozásmentes adózói adatbázisban,

vagy

c) az ajánlattevő rendelkezésére bocsátja az adóigazgatási eljárás részletszabályairól szóló kormányrendelet szerinti köztartozásmentes adózói minőségről szóló igazolást. Az ajánlattevő az általános adóigazolás rendelkezésre bocsátása után az abban szereplő köztartozás erejéig visszatartja a kifizetést. Ha az általános adóigazolásban szereplő köztartozás ellenére az ajánlattevő elmulasztja a visszatartást, a kifizetés erejéig egyetemlegesen felel az alvállalkozót a kifizetés időpontjában terhelő köztartozásért. A visszatartási kötelezettség az általános forgalmi adóra nem terjed ki.

Jelen szerződésben rögzített vállalkozói díj **átalányáras**, azaz többletmunka elszámolására nincsen mód. Megrendelő **nem köt ki tartalékkeretet** a beruházás megvalósítására irányuló szerződésben.

Vállalkozó a szerződés teljesítéséért a jelen pontban írtakon kívül egyéb jogcímen ellenszolgáltatásra nem jogosult.

A szerződés átalánydíjas, ennek megfelelően tárgyát képezi minden olyan munka megvalósítása, amely az ajánlati dokumentációban szerepel (rajzi és szöveges munkarészek), bizonytalanság esetén a Megrendelő számára kedvezőbb megoldás, szerkezet, anyag, stb. alkalmazásával. A munka mennyiségének előzetes ellenőrzése a Vállalkozó feladata.

**VII. Egyéb rendelkezések**

**VII.1.** Az ajánlattevőként szerződő félnek a szerződéskötés napjáig rendelkeznie kell a jelen szerződés szerinti kivitelezéshez igazodó mértékű és terjedelmű felelősségbiztosítással. Felelősségbiztosítási megkötése vagy meglévő felelősségbiztosítás kiterjesztése legalább 10 millió forint/év és 5 millió forint/káresemény mértékű érvényes kivitelezői felelősségbiztosításra: a nyertes ajánlattevő legkésőbb a szerződéskötés napján köteles rendelkezni a megfelelő felelősségbiztosítással.

**VII.2. A** kivitelezés során hulladék kezelését végző szakirányú végzettséggel rendelkező szakember folyamatos jelenlétének biztosítása a kivitelezés időtartama alatt (helyszínen folyamatosan biztosítva).

**VII.3**. A Kbt. 136. § (1) bekezdése értelmében a Megrendelő Vállalkozó számára előírja a következő rendelkezéseknek való megfelelést:

a nyertes ajánlattevő

1. nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a 143. § (3) bekezdése szerinti ügyletekről az ajánlatkérőt haladéktalanul értesíti.

**VII.4**. Felek megállapodnak abban, hogy esetleges jogvitáikat elsődlegesen békés úton, tárgyalások útján rendezik. Ha ez nem vezet eredményre, vitáik eldöntésére a Megrendelők székhelye szerinti bíróság kizárólagos illetékességét kötik ki.

**VII.5**. A nyertes ajánlattevőként szerződő fél a szerződésszegésével okozott kárért teljes kártérítési felelősséggel tartozik.

**VII.6**. A jelen szerződésben nem szabályozott kérdésekben a közbeszerzésekről szóló 2015. évi CXLIII. törvény, a Polgári Törvénykönyvről szóló 2013. évi V. törvény, az építőipari kivitelezési tevékenységről szóló 191/2009. (IX. 15.) Kormányrendelet irányadók.

A Felek a jelen szerződést – mint akaratukkal mindenben megegyezőt – jóváhagyólag négy egyező példányban írják alá.

**Oroszlány, 2018. május „…”**

|  |  |
| --- | --- |
| **……………………….**  **Oroszlány Város Önkormányzata képviseletében: Lazók Zoltán polgármester** | **……………………….**  **……………..** **képviseletében:**  **………………….**  **Vállalkozó** |
| **Ellenjegyzem:** |  |
| **……………………….**  **Dr. File Beáta jegyző** |  |

**Pénzügyi ellenjegyzés:**

**………………….………….**

**Bársony Éva osztályvezető**

**Melléklet:** **1. árazott költségvetés kiírás**

**2. Részletes megvalósítási ütemterv, kockázatkezelési terv**